- અમદાવાદમાં 40 એકર જમીન પર બનનારા સંકુલમાં મંદિર સિવાય હશે સમાજ માટે બીજી સુવિધાઓ અમદાવાદ, તા. 7. ઓગસ્ટ 2018, મંગળવાર અમદાવાદમાં વિશ્વ ઉમિયા ફાઉન્ડેશનના ઉદઘાટન સમારોહમાં લોકોએ દિલ ખોલીને દાન આપ્યુ હતુ. રવિવારે યોજાયેલા સમારોહમાં પાટીદાર સમાજે ત્રણ જ કલાકમાં 150 કરોડ રુપિયાનો ફાળો ઉઘરાવ્યો હતો. બીજા શબ્દોમાં કહીએ તો અમદાવાદમાં 40 એકર જમીન પર બનનારા ઉમિયા ધામ મંદિર અને સામાજીક કોમ્પ્લેક્ષ માટે એક કલાકમાં 84 લાખ રુપિયા જમા થયા હતા.આ પ્રોજેક્ટ 2024માં પુરો થવાનો છે. આ પ્રોજેક્ટની કુલ કિંમત 1000 કરોડ રુપિયા છે. જેમાં ઉમિયા માતાના મંદિર સિવાય કોમ્પ્લેક્ષમાં એક હોસ્પિટલ, સ્વાસ્થ્યની સુવિધાઓ, રમત ગમત માટે સ્ટેડિયમ, શૈક્ષણિક સંસ્થા અને વિદ્યાર્થી ઓમાટે હોસ્ટેલ સહિતની સુવિધાઓ હશે. આયોજકોનુ કહેવુ છે કે અમે 100 કરોડ ભેગા કરવા માટે અપીલ કરી હતી અને દાનમાં મળ્યા છે 150 કરોડ રુપિયા. મુંબઈમાં રહેતા પટેલ બંધુઓએ સૌથી વધારે 51 કરોડનુ દાન આપ્યુ છે. મંગળભાઈ પટેલ અને નારાણભાઈ પટેલ મુંબઈમાં જમીન વ્યવસાય સાથે જોડાયેલા છે. તેમના મુંબઈમાં કન્ટ્ર્ક્શન પ્રોજેકટ પણ ચાલે છે. આ પરિવારે સાત વર્ષે પહેલા ગોરેગાંવમાં પણ ઉમિયા માતાના મંદિર માટે જમીન દાનમાં આપી હતી.